Liite:

Joulukuun 2015 suositus Tilanne

Hotspot-alueet Kreikan on saatava päätökseen Lesboksen, Leroksen ja Chioksen järjestelykeskusten rakentaminen suunnitellun aikataulun mukaisesti. Rakennustyöt Kosilla olisi aloitettava välittömästi, ja Samoksella olisi päätettävä järjestelykeskuksen sijaintipaikasta, jotta keskus voidaan ottaa käyttöön tammikuun loppuun mennessä. ✓ Neljä järjestelykeskusta (Lesbos, Chios, Samos ja Leros) on toiminnassa armeijan avustamana ja väliaikaisesti koordinoimana, vaikka niiden täysimittainen toiminta edellyttää vielä lukuisia toimia (kolmas rekisteröintilinja Lesboksella, puuttuvan majoituskapasiteetin rakentaminen Samoksella, palvelujen täydentäminen Leroksella ja Samoksella jne.). X Työt ovat käynnistyneet Kosilla (entisessä Pylin leirissä), ja järjestelykeskus voi olla osin toimintavalmis 4.3. mennessä. X Järjestelykeskusten toiminnassa tarvittavien palvelujen (ateriapalvelut, siivous) kansallista hankintamenettelyä ei ole vielä saatu päätökseen. Kreikan armeija on tällä viikolla käynnistämässä seuraavien palvelujen nopeutettua hankintaa: kuljetus, ateriapalvelut, terveydenhuolto ja siivous kaikissa järjestely- ja vastaanottokeskuksissa.

Kreikan olisi yhteistyössä Euroopan komission, EU:n virastojen ja UNHCR:n kanssa optimoitava järjestelykeskusten järjestäminen toteuttamalla saarikohtaiset tarvearvioinnit ja hyödyntämällä virastojen välisen pilottihankkeen tuloksia. Tässä yhteydessä olisi otettava käyttöön jäsennelty järjestelmä tulijoiden ohjaamiseksi virallisiin maihinnousupaikkoihin ja kuljettamiseksi hotspot-alueille. ✓ Frontex on lähettänyt Lesbokselle, Chiokselle ja Samokselle rannikkopartioryhmiä. Leroksella maihinnousumenettelyt suoritetaan nyt hallitusti: lähes kaikki tulijat saapuvat Farmakonisin saarelle, minkä jälkeen rannikkovartiosto ja Frontexin virkamiehet kuljettavat heidät Lerokselle. ✓ Paikalliset viranomaiset ovat ottaneet lyhyen aikavälin koordinointivastuun maahantulijoiden kuljetuksista maihinnousupaikoista rekisteröintikeskuksiin ja rekisteröintikeskuksista satamiin. X Hallitus on sitoutunut esittämään järjestelykeskusten perustamista ja koordinointimekanismeja koskevaa puitesäädöstä (lain 3907/2011 muutosta) parlamentissa 7.3. alkavalla viikolla. Kun puitesäädös on hyväksytty, yhteisellä ministeripäätöksellä annetaan menettelyohjeet, joissa määritellään järjestelykeskusten hallinnointiin liittyvät tehtävät ja menettelyt. X Saarten maihinnousujärjestelmää olisi tehostettava asettamalla ripeästi käyttöön riittävä määrä linja-autoja. Jäsenvaltioiden olisi reagoitava kiireellisesti unionin pelastuspalvelumekanismissa esitettyyn linja-autopyyntöön. X Sellaisia henkilöitä, jotka eivät ole kansainvälisen suojelun tarpeessa, on alettava kuljettaa hotspot-alueilta suoraan käytettävissä oleviin säilöönottotiloihin.

Jäsenvaltioiden olisi yksityiskohtaisemman tarvearvioinnin perusteella annettava käyttöön tarvittava määrä asiantuntijoita, jotta voidaan varmistaa järjestelykeskusten täysimääräinen käyttöönotto heti kun rakennustyöt on saatu päätökseen. Kreikan olisi puolestaan varmistettava, että käytössä on riittävästi tiiminjohtajia ja että hotspot-alueilla on riittävästi turvahenkilöstöä. X Kreikan poliisin olisi lisättävä entisestään läsnäoloaan järjestelykeskuksissa keskusten ja niissä työskentelevän virastojen henkilöstön turvallisuuden takaamiseksi. X Frontex ja Euroopan turvapaikka-asioiden tukivirasto (EASO) ovat lisänneet läsnäoloaan (Frontexilla tällä hetkellä 516 ja EASOlla 14 virkamiestä), mutta asiantuntijoita tarvitaan lisää, koska uusia järjestelykeskuksia on avattu. Jäsenvaltiot eivät ole lähettäneet riittävästi asiantuntijoita. X Kreikan olisi saatettava päätökseen tiiminvetäjien käyttöön antaminen.

Kreikan olisi hankittava tarvittavat uudet sormenjälkilaitteet viipymättä ja hyödyntäen direktiiveissä 2004/18/EY ja 2014/24/EU säädettyjä, kiireellisessä tai äärimmäisen kiireellisessä tapauksessa sovellettavia nopeutettuja/yksinkertaistettuja menettelyjä. Rekisteröinnin osalta (Eurodac): ✓ EASO on tilannut ensimmäisen 25 sormenjälkilaitteen erän, joka on jo toimitettu. EASO on tilannut toisen 65 sormenjälkilaitteen erän, ja sitä toimitetaan parhaillaan. ✓ Kreikan poliisi on hankkinut 6 sormenjälkilaitetta, ja ne on otettu käyttöön Lesboksella. ✓ Sekä komissio että Frontex ovat todenneet, että syyskuun 2015 jälkeen on edistytty huomattavasti, ja tällä hetkellä kaikki järjestelykeskuksiin ohjatut yli 14-vuotiaat maahantulijat rekisteröidään Schengenin rajasäännöstön mukaisesti. X Eurodacin laitteiden tietoverkkoyhteydet ja keskuspalvelinkapasiteetti eivät ole vielä suojattuja ja luotettavia. Komissio ja eu-LISA tukevat Kreikan poliisia tietojärjestelmien toimivuuden parantamisessa, jotta niiden kapasiteetti riittäisi rekisteröintijärjestelmän täysimittaiseen tukeen.

Tietotekniset järjestelmät olisi saatettava ajan tasalle, jotta voidaan ensinnäkin ottaa täysimittaisesti käyttöön sormenjälkien automaattinen tunnistusjärjestelmä (AFIS-järjestelmä) ja sen jälkeen varmistaa yhteydet kansallisten ja EU:n/kansainvälisten tietokantojen välillä. Näin voidaan tehdä tulijoita koskevia kattavia hakuja toisen sukupolven Schengenin tietojärjestelmästä (SIS II) ja Interpolin varastettujen ja kadonneiden matkustusasiakirjojen tietokannasta (SLTD). Turvallisuustarkastukset: ✓ Järjestelykeskuksissa on nyt teknisesti käytettävissä päätteet, joiden avulla voidaan tehdä kolmansien maiden kansalaisia koskevia hakuja SIS-järjestelmästä sekä Interpolin ja Europolin tietokannoista kansallisen poliisin tietokannan lisäksi. ✓ Europolia on pyydetty varmistamaan pääsy sen tietokantaan turvallisuustarkastuksia varten. ✓ Kaikissa järjestelykeskuksissa on otettu käyttöön yhtenäinen automaattinen pääsyjärjestelmä relevantteihin turvallisuustietokantoihin (kansalliset, SIS ja Interpol). X Näistä tietokannoista on voitava tehdä järjestelmällisiä hakuja asianmukaisine jatkotoimineen. Täysin automaattista sormenjälkien tunnistusjärjestelmää olisi kehitettävä edelleen.

Kreikan olisi Euroopan komission ja EU:n virastojen tuella määriteltävä kulttuurivälittäjien/tulkkien tarve ja lisättävä näiden läsnäoloa hotspot-alueilla. X Kreikan viranomaisten olisi määriteltävä kulttuurivälittäjiin/tulkkeihin liittyvät tarpeensa. X Kreikan viranomaisten olisi luotava tulkkireservi, mahdollisesti puitesopimusten kautta, jotta tulkkauspalveluja voitaisiin tarjota lyhyellä varoitusajalla.

Koordinointia on edelleen parannettava varmistamalla, että käyttöön otettuja koordinointimekanismeja käytetään järjestelmällisesti ja tuloksekkaasti. Saaria varten nimitetyille koordinaattoreille olisi annettava valtuudet erityisen toimeksiannon pohjalta koordinoida kaikkien asiaan osallistuvien valtiollisten ja valtiosta riippumattomien toimijoiden toimia hotspot-alueilla. ✓ Järjestelykeskusten perustamista koskeva säädösehdotus (ks. edellä) sisältää erityisiä säännöksiä järjestelykeskusten koordinaattoreiden, poliisin koordinaattoreiden ja sellaisten erityiskoordinaattoreiden nimittämistä varten, jotka hoitavat suhteita kaikkiin hotspot-menettelyyn osallistuviin sidosryhmiin. X Kun uusi lainsäädäntö on voimassa, Kreikan viranomaisten on viipymättä noudatettava uuden lainsäädännön mukaista menettelyä pysyvien koordinaattorien nimeämiseksi hotspot-alueille.

Europolin olisi vahvistettava läsnäoloaan Kreikassa ja tehtävä operatiiviset sopimukset Kreikan viranomaisten kanssa tukeakseen niitä ihmissalakuljetuksen torjunnassa. Tuen olisi sisällettävä talousrikostutkinnan käynnistäminen, toimet asiakirjarikosten torjumiseksi sekä kolmansissa maissa olevien maahanmuuttoalan yhteyshenkilöverkostojen parempi hyödyntäminen tärkeinä tietolähteinä. ✓ Europolin yhteyshenkilö on paikalla Lesboksella sekä EU:n alueellisessa toimintayksikössä Pireuksella. ✓ Frontex on lähettänyt kaikille hotspot-alueille erikoisasiantuntijoita ja erikoislaitteita väärennettyjen asiakirjojen havaitsemiseksi. X Kreikan poliisi on päättänyt käyttää kaikissa järjestelykeskuksissa uutta ja kehittyneempää rekisteröintiasiakirjaa, johon sisältyy turvaominaisuuksia. Vaikka käytössä on jo uusi leima, turvapaperia ei ole kuitenkaan riittävästi saatavilla. X Kreikan olisi hankittava enemmän laitteita asiakirjaväärennösten havaitsemiseksi. Tätä koskeva rahoituspyyntö on odotettavissa. X Kreikan viranomaisten on varmistettava asianmukaiset jatkotoimet tapauksille, joissa havaitaan väärennettyjä asiakirjoja, ja tehostettava lainvalvontaoperaatioita saarilla salakuljetusliiketoiminnan hillitsemiseksi.

Kreikan poliisin olisi järjestettävä järjestelykeskuksissa toimiville poliiseille koulutusta väärennettyjen asiakirjojen tunnistamisessa. X Vielä harkittavana.

Siirrot Turvapaikanhakijoille on annettava enemmän tietoa sisäisten siirtojen järjestelmästä muun muassa lisäämällä Kreikan turvapaikkaviraston ja EASOn henkilöstön määrää järjestelykeskuksissa sekä laatimalla ja jakamalla siirrosta kiinnostuneille turvapaikanhakijoille tiedotusaineistoa sisäisiä siirtoja koskevasta menettelystä sekä heidän oikeuksistaan ja velvollisuuksistaan menettelyssä. Jäsenvaltioiden yhteyshenkilöiden olisi annettava siirrosta kiinnostuneille turvapaikanhakijoille tietoa kohdemaista ja niiden turvapaikka- ja vastaanottojärjestelmistä. ✓ Turvapaikkavirasto toimii Lesboksella ja Samoksella. EASO on lähettänyt Samokselle asiantuntijoita antamaan tietoa esimerkiksi tiedotuslehtisten muodossa. X Kaikissa järjestelykeskuksissa olisi annettava maahantulijoille järjestelmällisesti tietoa heidän oikeuksistaan turvapaikanhakijoina sekä oikeuksistaan ja velvollisuuksistaan sisäisten siirtojen järjestelmässä. Turvapaikkaviraston ja EASOn olisi osoitettava tähän tarkoitukseen asiantuntijoita niissä järjestelykeskuksissa, joissa tiedotusta ei vielä ole. X Useampien jäsenvaltioiden olisi annettava tietopaketteja siirrettäville henkilöille (vain muutamat jäsenvaltiot (Belgia, Irlanti, Portugali ja Puola) ovat tähän mennessä tuottaneet niitä). EASO toimii lisäksi vetäjänä prosessissa, jossa koordinoidaan siirron kohteena olevien jäsenvaltioiden ennen lähtöä toteuttamia tiedotustoimia (ohjeistusta valmistellaan).

Turvapaikkahakemusten rekisteröinti- ja käsittelykapasiteettia on parannettava huomattavasti. Kreikan turvapaikkavirasto aikoo palkata sitä varten 40 uutta työntekijää helmikuun puoliväliin mennessä. Sen jälkeen virasto kykenee rekisteröimään 100–120 hakemusta päivässä. Henkilöstön määrää on tarvittaessa lisättävä edelleen rekisteröinnin nopeuttamiseksi. ✓ EASO tukee Kreikan viranomaisten toimia Lesboksella ja Samoksella siirtoa hakeneiden kansalaisuuksien selvittämiseksi. ✓ Huhtikuuhun mennessä palvelukseen otetaan 37 henkilöä ja kesäkuussa 2016 lisäksi (enintään) 40 henkilöä. Loput kaavailluista viroista täytetään tammikuussa 2017. Tarvittava rahoitus AMIF-rahaston hätärahoituksella. ✓ Lähiaikoina on myös käynnistymässä EASOn tukema pilottihanke rekisteröintikapasiteetin lisäämiseksi.

Jäsenvaltioiden olisi lyhennettävä huomattavasti aikaa, jonka kuluessa ne vastaavat Kreikan viranomaisten esittämiin siirtopyyntöihin (ja pidättäydyttävä turhista tapauskohtaisista tarkastuksista Kreikassa). X Jäsenvaltiot vastaavat siirtopyyntöihin edelleen hitaasti, ja tämä on osaltaan syynä siihen, että sisäisten siirtojen menettelystä vetäytyneiden osuus on suuri. X Jäsenvaltiot eivät toimita etukäteen riittäviä tietoja suunnittelemistaan sisäisistä siirroista. Tämä on ehdottomasti tarpeen, jotta Kreikan viranomaiset voisivat tehostaa menettelyä. X Useat jäsenvaltiot vaativat järjestelmällisiä turvallisuutta koskevia haastatteluja.

Jäsenvaltioiden olisi lisättävä huomattavasti sisäisten siirtojen järjestelmässä antamiaan lupauksia. X Riittämätön määrä lupauksia ja siirrettyjä henkilöitä: 2. maaliskuuta mennessä vain 16 jäsenvaltiota oli antanut Kreikalle vastaanottolupauksia. On kuitenkin huomattava, että parin viime viikon aikana jäsenvaltioiden vastaanottolupausten määrä on lisääntynyt huomattavasti, ja tällä hetkellä se ylittää Kreikan rekisteröimien siirtokelpoisten hakijoiden henkilöiden määrän.

Joulukuun tiedonannon hyväksymisen jälkeen yksilöidyt lisätoimenpiteet

Yhteensä 123 sisäisen siirron hakijaa on kadonnut ja 88 hakijaa on peruuttanut hakemuksensa järjestelmän käynnistämisen jälkeen. X Kreikan olisi varmistettava, että siirrettävät turvapaikanhakijat kootaan tarkoitukseen varattuihin tiloihin, joissa tapauksia voidaan seurata tiiviisti. X Jäsenvaltioiden olisi viimeisteltävä kohdennetut tietopaketit yhteistyössä EASOn kanssa. Ne olisi toimitettava siirrettäville turvapaikanhakijoille, kun he saavat ilmoituksen kohdemaastaan (ks. edellä).

Yksi ilman huoltajaa oleva alaikäinen on siirretty Suomeen. Vireillä on 10 pyyntöä, joista Suomi on hyväksynyt 3 sisäisten siirtojen menettelyn käyttöönoton jälkeen. X Kreikan olisi viimeisteltävä erityiset menettelyt ilman huoltajaa olevien alaikäisten siirtoa varten. X Jäsenvaltioiden olisi tarjottava paikkoja ilman huoltajaa oleville alaikäisille.

Eräät jäsenvaltiot ovat vedonneet sisäisen siirron torjuessaan muihin perusteisiin kuin niihin, joista säädetään neuvoston päätöksessä. X Jäsenvaltioiden olisi ehdottomasti sovellettava neuvoston päätöksessä säädettyjä perusteita hylätessään siirtohakemuksia. Siirtohakemuksia ei etenkään saisi hylätä syistä, jotka liittyvät jäsenvaltion mieltymyksiin siirtoa hakeneiden profiilien osalta.

Palauttaminen Kreikan viranomaisten on kehitettävä selkeä pakkotoimin tapahtuvia palautuksia koskeva strategia, jossa luetellaan ensisijaiset kolmannet maat ja ratkaistaan säilöönottojärjestelmän ongelmat. Kreikan on yksinkertaistettava hallinnollisia menettelyjään palautusten nopeuttamiseksi. ✓ Kreikka käyttää yksinkertaistettuja menettelyjä sellaisia kolmansien maiden kansalaisia koskevien palauttamispäätösten tekemiseksi, joilla ei ole oikeutta suojeluun. ✓ Frontex käynnisti 15.2. operatiivisen suunnitelman Kreikan, Italian ja Bulgarian tukemiseksi. X Kreikan olisi yhdessä komission kanssa ja Frontexin teknisellä tuella sovittava mahdollisimman pian palauttamista ja takaisinottoa koskevan toimintasuunnitelman selkeästä toteuttamistavasta; toteutuksen olisi perustuttava Kreikan selkeään suunnitelmaan ja tarvearviointiin, ja sillä olisi tuettava tarvittaessa kaikkia palauttamismenettelyn osatekijöitä. X Kreikan olisi hyödynnettävä täysimääräisesti palauttamisdirektiivin mukaisia Kreikan lainsäädännön mahdollisuuksia pitää sääntöjenvastaisesti maahan tulleet henkilöt säilöönottotiloissa 18 kuukauden enimmäisajan, jotta säilöönotto ei päättyisi ennen tosiasiallista maasta poistamista. X Kreikan olisi hyödynnettävä täysimääräisesti ja nopeasti mahdollisuuksia saada tukea EU:n rahoittamista palauttamisohjelmista (erityisesti EURINT, ERIN ja Eurlo).

Kreikan on tehostettava pakkotoimin tapahtuvaa palautusta ja vapaaehtoista paluuta sekä toteutettava tarvittavat toimenpiteet sen varmistamiseksi, että AMIF-rahaston kansallisesta ohjelmasta saatavilla oleva rahoitus hyödynnetään välittömästi. ✓ AMIF-rahastosta on rahoitettu tuetun vapaaehtoisen paluun ohjelmaa (AVR), jolla on tuettu 1 000 maahantulijan vapaaehtoista paluuta. Tähän mennessä yli 1 400 maahantulijaa on ilmoittautunut vapaaehtoiseksi palaajaksi. X AMIF-rahaston kansallisesta ohjelmasta rahoitettavaa uutta tuetun vapaaehtoisen paluun ohjelmaa koskeva tarjouskilpailumenettely on saatu päätökseen, ja sopimuksentekoprosessi olisi viimeisteltävä mahdollisimman pian. X Pakkotoimin tapahtuvan palauttamisen ohjelma (jonka panee täytäntöön Kreikan poliisi) on rahoitettu AMIF-rahastosta. Käynnissä on kuitenkin tarjouskilpailumenettely kuljetuksista (lippujen tarjoaminen) pakkotoimin tapahtuvissa palautuksissa kaupallisilla lennoilla, ja se on saatava päätökseen kiireellisesti.

Kreikan viranomaisten olisi palautusten osalta keskityttävä enemmän kansalaisuuksiin, joilla on eniten merkitystä järjestelykeskusten kannalta (pakistanilaiset, mutta myös afganistanilaiset, iranilaiset ja bangladeshilaiset), eikä albanialaisiin ja entisen Jugoslavian tasavallan Makedonian kansalaisiin, kuten nyt tapahtuu. X Ks. edellä toimintasuunnitelmaa koskeva kohta. Tällaisessa suunnitelmassa olisi otettava huomioon kansalaisuudet, joita tällä hetkellä tulee Kreikkaan laittomien muuttovirtojen mukana ja jotka eivät täytä pakolaisprofiilia.

Tulijoille olisi annettava tietoa tuetusta vapaaehtoisesta paluusta jo silloin, kun he ovat hotspot-alueilla. Lisäksi olisi harkittava tiedotuskampanjaa entisen Jugoslavian tasavallan Makedonian raja-alueen läheisyydessä. ✓ Kansainvälinen siirtolaisuusjärjestö (IOM) on avannut toimistot Lesboksella ja sillä on edustajat Samoksella. X Muilla hotspot-alueilla ja Keski-Kreikassa olisi kiireesti perustettava maahantulopaikat Idomenistä palautetuille maahantulijoille, jotta heille voitaisiin tarjota mahdollisuus tuettuun vapaaehtoiseen paluuseen. X IOM:n pitäisi olla läsnä kaikissa säilöönottokeskuksissa Kreikassa tarjoamassa palautettaville maahantulijoille yhtenä vaihtoehtona tuettua vapaaehtoista paluuta.

Euroopan komission olisi jäsenvaltioiden tuella tehostettava entisestään yhteistyötä kolmansien maiden kanssa sellaisten maahantulijoiden takaisinoton helpottamiseksi, joilla ei ole oikeutta kansainväliseen suojeluun. Tähän sisältyy myös uusia toimia, joilla varmistetaan kolmansien maiden kansalaisten takaisinotto Turkkiin. ✓ Takaisinottoa käsittelevä sekakomitea hyväksyi Pakistanin viranomaisten kanssa äskettäin käytyjen neuvottelujen tulokset. Ensisijaisena tehtävänä on nyt vahvistaa tämä myönteinen askel konkreettisesti uusilla lennoilla Kreikasta Pakistaniin seuraavien viikkojen aikana. Turkkiin otettiin takaisin 1.–2. maaliskuuta 267 sääntöjenvastaisesti maahan tullutta henkilöä. X Kreikan viranomaisten olisi kuitenkin tehostettava toimiaan erityisesti nopeuttamalla takaisinottopyyntöjen lähettämistä Turkille ja minimoimalla maahantulijoiden katoamisriski menettelyn aikana. Turkin olisi myös toimittava tiiviimmässä yhteistyössä Kreikan viranomaisten kanssa, jotta takaisinotettaviksi hyväksyttyjen maahantulijoiden ja tosiasiallisesti takaisinotettujen maahantulijoiden määrä nousisi merkittävästi (Turkin hyväksymistä 5 148 pyynnöstä vain 8 henkilöä otettiin takaisin vuonna 2015). X Frontexin olisi tehtävä jäsenvaltioiden avustuksella Kreikan kanssa pikaisia uuden toimintasuunnitelman mukaisia järjestelyjä, jotta Kreikka voisi esittää takaisinottopyynnöt Turkille ajoissa ja kuljettaa maahantulijat kiinniottopaikasta ja/tai säilöönottopaikasta yhteen kolmesta lähtöpaikasta, joista sovitaan Kreikan ja Turkin välisessä pöytäkirjassa. X Kreikan olisi harkittava Turkin pyytämistä lähettämään yhteyshenkilö Kreikkaan, jotta takaisinottopyyntöjä voitaisiin helpottaa. X Kreikan olisi varmistettava, että ne maahantulijat, joiden takaisinoton Turkki on hyväksynyt, ovat tavoitettavissa palauttamista varten (tarvittaessa ottamalla heidät säilöön hyvissä ajoin ennen palauttamista).

Frontexin olisi varmistettava, että yhteisillä palautuslennoilla tehdään säännöllisesti välilaskuja Kreikkaan palauttamisoperaatioiden suorittamiseksi. ✓ Frontex koordinoi ja tukee jäsenvaltioiden avustuksella kaikkia yhteisiä palauttamisoperaatioita, joissa tehdään välilaskuja Kreikkaan. ✓ Frontexilla on suunnitteilla 16.3. yhteinen palauttamisoperaatio, jossa on välilasku Kreikassa. Se on ensimmäinen askel uusissa ponnisteluissa Frontexin yhteisten palauttamisoperaatioiden tehostamiseksi yhteistyössä Kreikan kanssa. X Kreikan viranomaisten on ilmoitettava Frontexille erityistarpeensa säännöllisesti ja hyvissä ajoin, jotta yhteiset palauttamisoperaatiot voidaan suunnitella ja panna täytäntöön.

Olosuhteita säilöönottokeskuksissa on parannettava kiireellisesti. ✓ Kreikan viranomaiset pyrkivät tekemään puitesopimuksen ateriapalvelujen tarjoamisesta suljetuissa palautuskeskuksissa vuosina 2016–2018. Kreikan poliisi on sitoutunut 29.1.2016 hyväksyttyjen säännösten perusteella toimittamaan ruokaa kyseisen sopimuksen voimaantuloon asti. X Ateriapalvelujen lisäksi tietyt suljetut palautuskeskukset, erityisesti saarilla sijaitsevat, olisi tarvittaessa kunnostettava ja niitä olisi ylläpidettävä asianmukaisesti, jotta maahantulijoille voidaan tarjota asianmukainen majoitus EU:n normien mukaisesti. Tarpeen mukaan saarilla olisi valittava uusia kohteita uusien säilöönottokeskusten perustamiseksi. Tämä palvelee erityisesti pikaisia takaisinottoja Turkkiin.

Euroopan komission olisi lisättävä jäsenvaltioiden tuella kolmansien maiden kanssa toteutettavia toimia, jotta helpotetaan sellaisten muuttajien takaisinottoa, joilla ei ole oikeutta kansainväliseen suojeluun. Näihin toimiin kuuluu myös Afrikka-hätärahaston kohdennettu käyttö. ✓ Takaisinottoa käsittelevän sekakomitean kokoukset järjestettiin Turkin kanssa 19.1.2016 ja Pakistanin kanssa 2.2.2016. Komissio vieraili Afganistanissa ja vierailee myöhemmin Nigeriassa keskustellakseen takaisinotosta.

Rajaturvallisuuden parantaminen Kreikan viranomaisten ja Frontexin olisi pikaisesti sovittava yksityiskohtaisesti Frontexin virkamiesten lähettämisestä Kreikan pohjoisrajalle. ✓ Frontexin operaatio Kreikan pohjoisrajalla on käynnissä. Kuten Frontexin kanssa sovittiin, Kreikka on osoittanut 105 poliisia, mukaan lukien 5 tiiminvetäjää, tekemään työtä 25 Frontexin virkamiehen kanssa. Toimitilojen kunnostus Frontexin ja Kreikan poliisin yhteisiä operaatioita varten Eidomenin lähellä sijaitsevalla vanhalla rautatieasemalla on saatettu päätökseen. X Toistaiseksi Frontex on pystynyt lähettämään sovituista 25 virkamiehestä vain 9, koska jäsenvaltiot ovat tarjonneet henkilöitä niukasti. Frontexin valtuuksien mahdollinen laajentaminen alueella vaatisi myös laajempaa sitoutumista jäsenvaltioilta. ✓ Frontex tukee Kreikan viranomaisia kolmansien maiden kansalaisten henkilöllisyyden ja sen tarkistamisessa, onko heidät rekisteröity tietokantoihin.

Nopeiden rajainterventioryhmien käyttöönoton jälkeen jäsenvaltioiden olisi välittömästi annettava käyttöön henkilöstöä ja laitteita sen varmistamiseksi, että kaikki Kreikan ja Frontexin ilmoittamat tarpeet täytetään. ✓ Egeanmeren saarilla toimiva Poseidonin nopea rajainterventioryhmä aloitti toimintansa 28.12.2015. Tällä hetkellä operaatioon osallistuu 775 vierailevaa virkamiestä (243 miehistön jäsentä, 248 sormenjälkien ottajaa, 53 seulojaa, 30 asiakirjojen arvioinnin asiantuntijaa, 75 tulkkia, 16 puhuttajaa, 8 Frontexin tukihenkilöä, 31 tiiminvetäjää ja 71 koordinoijaa). X Jäsenvaltioiden lupaukset kattavat nyt 83 prosenttia tarpeesta.

Vastaanottokyky Kreikan on nopeasti vietävä päätökseen yhteensä 7 000 vastaanottopaikan luominen kaikilla viidellä hotspot-alueeksi luokitellulla saarella. ✓ Vastaanottopaikkojen odotetaan olevan käytössä, kun rakennustyöt on saatu päätökseen.

Kreikan on parannettava muita heikommassa asemassa olevien ryhmien, erityisesti ilman huoltajaa saapuvien alaikäisten, vastaanottoa. ✓ UNICEF, UNHCR ja Pelastakaa lapset -järjestö ovat käynnistäneet Kosilla, Lesboksella ja Idomenissä pilottihankkeen, jolla pyritään huolehtimaan kohdennetusti alaikäisistä. Hanke on myös tarkoitus laajentaa Samokselle ja Lerokselle. ✓ Kaikissa järjestelykeskuksissa suoritetaan lääkärintarkastus rekisteröintimenettelyn viimeisenä vaiheena. X Kreikan olisi huolehdittava riittävästä majoituskapasiteetista alaikäisten ja muiden haavoittuvien ryhmien majoittamiseksi sen jälkeen, kun heidät siirretään saarilta.

On löydettävä uusia rakenteellisia ratkaisuja, jotka koskevat ruoan tarjoamista ja muista perustarpeista huolehtimista vastaanottotiloissa. ✓ Kreikan viranomaiset ovat tekemässä puitesopimusta ateriapalvelujen tarjoamisesta vastaanottotiloissa vuosina 2016–2018.

Kreikan olisi edelleen parannettava vastaanottokykyään Länsi-Balkanin johtajien kokouksessa antamiensa sitoumusten mukaisesti. Kreikassa on tällä hetkellä käytettävissä yhteensä 34 419 paikkaa vastaanottotiloissa (ilman UNHCR:n vuokrajärjestelyä). Nämä jakautuvat seuraavasti: 17 906 paikkaa avoimissa vastaanottotiloissa mantereella (Elaionas, Elliniko, Attiko Alsos, Eidomeni, Orestiada, Schisto, Diavata, Nea Kavala, Cherso). Osa niistä soveltuu vain lyhytaikaiseen, osa pitempiaikaiseen oleskeluun; 1 221 paikkaa turvapaikanhakijoille ja ilman huoltajaa oleville alaikäisille osoitetuissa tiloissa mantereella ja saarilla; 5 500 paikkaa järjestelykeskusten vastaanottotiloissa (mukaan lukien 1 100 paikkaa Lesboksella sijaitsevissa Kara Tepen varatiloissa); 4 433 muuta paikkaa ensimmäisen linjan vastaanottotiloissa (järjestelykeskusten ulkopuolella); 5 359 paikkaa palautuskeskuksissa. Kun Schiston ja Diavatan tilojen laajennus valmistuu, Kreikan vastaanottotilojen paikkamääräksi tulee yhteensä 38 619 (ilman UNHCR:n vuokrajärjestelyä). UNHCR on tehnyt täytäntöönpanosopimukset useiden kansalaisjärjestöjen kanssa (Praksis, Nostos, Iliaktida, Solidarity Now ja Arsis) yhteensä 16 250 paikan tarjoamisesta vuonna 2016 UNHCR:n vuokrajärjestelyn puitteissa. Lisäksi käydään neuvotteluja Ateenan kaupungin, Médecins du Monde järjestön ja Kreikan pakolaisneuvoston kanssa 1 880 lisäpaikan tarjoamisesta vuonna 2016, jolloin uusien paikkojen määrä vuonna 2016 olisi 18 130. Praksis tarjoaa tällä hetkellä yhteensä 2 788 paikkaa hotellisetelijärjestelmän kautta ja asuinhuoneistoissa. UNHCR:n olisi edelleen tehtävä täytäntöönpanosopimuksia, jotta vuokrajärjestelyn mukainen 20 000 paikan tavoite saavutettaisiin mahdollisimman pikaisesti. Kreikan pitäisi Euroopan komission ja UNHCR:n tuella edelleen laajentaa ja parantaa vastaanottokapasiteettiaan voidakseen huolehtia alueelleen saapuvista maahantulijoista ja pakolaisista. X Kreikan pitäisi Euroopan komission ja UNHCR:n tuella edelleen laajentaa ja parantaa vastaanottokapasiteettiaan voidakseen huolehtia alueelleen saapuvista maahantulijoista ja pakolaisista.